Cheetah Paw Eco Lodge | LekkeSlaap
Cheetah Paw Eco Lodge: Hooffoto's
Adres: Guersney Privaat Natuurreservaat, Erf 147, Hoedspruit, 1380, Limpopo
Cheetah Paw Eco Lodge is 'n juweel in 'n ongerepte hoekie van die bosveld in Guernsey Privaat Natuurreservaat. Die reservaat is gerieflik naby Hoedspruit en die Krugerwildtuin se Orpenhek.
Elke 4-ster-tent beskik oor 'n en suite-badkamer met 'n dubbelwasbakeenheid, 'n bad, binne- en buitestorte en 'n ingeslote toilet. Lugversorging, 'n skootrekenaarkluis, haardroër en koffie- en teemaakgeriewe is ook beskikbaar. Die tente staan in die veld en bied 'n privaat atmosfeer, maar dit is ook stapafstand van die hooflodge af.
Elke terras is oorkant 'n watergat en het 'n wonderskone uitsig oor die bosveld en die Drakensberge. Kyk hoe die diere suip en staan verstom voor die son wat oor die berge sak terwyl jy teug aan 'n heerlike skemerkelkie. Koel af in die swembad na 'n avontuurlustige dag in die veld.
Tru-osmose-water is gratis beskikbaar in die kroeg en gesuiwerde drinkwater is beskikbaar in die tentkamers.
Daar is gratis WiFi in die openbare areas en 'n TV met internasionale kanale in die gerieflike sitkamer.
Die geregte by Cheetah Paw word daagliks voorberei met vars, plaaslike bestanddele en ons maak ook voorsiening vir spesiale dieetvoorkeure.
Toere na die Krugerwildtuin, wildritte in 'n Groot 5-reservaat, staptogte in die bosveld, Panorama-toere en baie ander aktiwiteite kan bespreek en gereël word. Tariewe is beskikbaar op versoek. Ons gekwalifiseerde gids praat vlot Engels, Nederlands en Duits.
Vervoer na- en vanaf die Eastgate Lughawe in Hoedspruit (45 minute se ry) of Mpumalanga Internasionale Lughawe Nelspruit (2 ure se ry) kan gereël word op versoek.
Die span by Cheetah Paw Eco Lodge verwelkom jou hartlik en sal seker maak dat jou tydjie hier onvergeetlik sal wees!
Guersney Privaat Natuurreservaat, Erf 147, Hoedspruit, 1380, Limpopo
https://d288tngog90ix0.cloudfront.net/AAEAAQAAAAAAAAAAAAAAJDBiNmEzYTBjLTNkNjUtNGRmNC1hZjkzLTg1ZGQ4ODBiZjhhNQ?w=1440&h=960&fit=crop&auto=format Vanaf R3 700 per nag (vir 2 persone) Guernsey Private Nature Reserve Plot 147 1380 Limpopo 086 999 0018 14:00-20:00 10:00 -24.522869248703 31.126264665012